Yurak-qon tomir kasalliklarining oldini olish va davolash sifatini oshirish chora-tadbirlari toʻgʻrisida
(resolution, 2023-09-08)

Aholiga koʻrsatilayotgan kardiologik va kardiojarrohlik xizmatlari sifatini yaxshilash, hududlarda yurak-qon tomir kasalliklarining oldini olish, barvaqt aniqlash va samarali davolash ishlarini kengaytirish, bemorlar uchun qulay shart-sharoitlar yaratish, ularni zarur dori vositalari bilan uzluksiz taʼminlash hamda Respublika ixtisoslashtirilgan kardiologiya ilmiy-amaliy tibbiyot markazi faoliyatini transformatsiya qilish maqsadida: 1. Quyidagilar yurak-qon tomir kasalliklarining oldini olishda asosiy yoʻnalishlar etib belgilansin: birlamchi tibbiyot muassasalari tomonidan davriy tibbiy koʻriklarni yoʻlga qoʻyish hamda sogʻlom turmush tarzini keng targʻib qilish; ehtiyojmand aholi qatlamlarini zarur dori vositalari bilan bepul taʼminlash; hududlarda koʻrsatilayotgan yuqori texnologik, kaminvaziv kardiologik hamda kardiojarrohlik tibbiy xizmatlar koʻlamini oshirish; birlamchi boʻgʻindagi mutaxassislarning kasbiy koʻnikmalarini rivojlantirish va salohiyatini oshirish, sohada ilm-fanni rivojlantirish; yurak-qon tomir kasalliklari boʻlgan bemorlarga tibbiy xizmat koʻrsatish tizimini raqamlashtirish. 2. Sogʻliqni saqlash tizimining birlamchi boʻgʻinida aholi bilan bevosita mahallada ishlaydigan “tibbiyot brigadalari” va oilaviy poliklinikalar rolini tubdan oshirish hamda yurak-qon tomir kasalliklarini erta aniqlash va ularning oldini olish maqsadida 2022-yildan boshlab: yiliga bir marta 18 yoshdan 40 yoshgacha boʻlgan aholining salomatlik profilini (ovqatlanish xarakteri, tamakiga qaramlik, tana vazni indeksi, arterial bosim, qondagi qand va xolesterin darajasi va boshqalar) baholash; 40 yoshdan oshgan aholini oilaviy poliklinika va tibbiyot brigadalari orqali yiliga kamida bir marta manzilli skrining tekshiruvlaridan oʻtkazish; yurak-qon tomir kasalliklari aniqlangan bemorlarning yagona elektron reyestrini yuritish hamda ushbu turdagi kasalliklari mavjud aholiga enalapril (Enalapril) dori vositasini bepul tarqatish; ehtiyojga koʻra tuman (shahar) shifoxonalari laboratoriyalarini koagulometr uskunasi hamda zarur reaktivlar bilan toʻliq taʼminlash yoʻlga qoʻyilsin. 3. Oʻzbekiston Respublikasi Prezidentining 2020-yil 30-oktabrdagi “Sogʻlom turmush tarzini keng tatbiq etish va ommaviy sportni yanada rivojlantirish chora-tadbirlari toʻgʻrisida”gi PF-6099-son Farmoniga muvofiq, yurish, yugurish, mini-futbol, velosport, badminton, stritbol, “Workout” (mahalla va koʻcha fitnesi) sport turlarini ommaviylashtirish va rivojlantirish dasturlarini amalga oshirish uchun Davlat budjetidan 2021-yildan boshlab har yili 104 milliard soʻmdan mablagʻlar ajratilishi belgilanganligi maʼlumot uchun qabul qilinsin. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hamda tuman (shahar) hokimlari: b) Sogʻliqni saqlash vazirligi (A. Inoyatov) bilan birgalikda 2022-yil yakuniga qadar tuman (shahar) koʻp tarmoqli markaziy poliklinikalarida yuqumli boʻlmagan kasalliklar, shu jumladan yurak-qon tomir kasalliklari va ularning asoratlari profilaktikasi, oʻz kasalligini doimiy nazorat qilib borish koʻnikmasini shakllantirishga qaratilgan “Profilaktika maktablari”ni tashkil etsin. Bunda, “Toʻgʻri ovqatlanish va sogʻlom turmush tarzi” xonalarini tashkil etib, bemorlarni 35 turdagi tarqatma materiallar bilan taʼminlasin. 4. Sogʻliqni saqlash vazirligi (B. Musayev), Respublika ixtisoslashtirilgan kardiologiya ilmiy-amaliy tibbiyot markazi (X. Fozilov): a) 2023-yil 1-yanvarga qadar: Axborot texnologiyalari va kommunikatsiyalarini rivojlantirish vazirligi (Sh. Shermatov) bilan birgalikda tibbiyotning birlamchi boʻgʻinida faoliyat yurituvchi oilaviy shifokorlar ishini soddalashtirish va samaradorligini oshirish maqsadida Jahon sogʻliqni saqlash tashkilotining protokoliga asoslangan yurak-qon tomir kasalliklari xavf-stratifikatsiyasini baholash uchun mobil ilova yaratib, amaliyotga tatbiq etsin; asoslangan hisob-kitoblar hamda ehtiyojga koʻra, tuman (shahar) shifoxonalarini 4 turdagi kardiologiya uskunalari bilan jihozlash hisobiga koʻrsatiladigan xizmat turlari 15 taga yetkazilishini taʼminlasin; b) Respublika ixtisoslashtirilgan kardiologiya ilmiy-amaliy tibbiyot markazining (keyingi oʻrinlarda — Markaz) hududiy filiallarida kardiologiya yoʻnalishida yuqori texnologik jarrohlik amaliyotlari turini bosqichma-bosqich 15 turdan 35 turgacha oshirsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bir hafta muddatda mazkur qaror talablariga muvofiq tegishli hududlarda 2022 — 2024-yillarda kardiologiya yordami koʻrsatish tizimini takomillashtirish boʻyicha hududiy dasturlarni ishlab chiqsin hamda Qoraqalpogʻiston Respublikasi Joʻqorgʻi Kengesi va xalq deputatlari mahalliy Kengashlarida koʻrib chiqilishi va tasdiqlanishini taʼminlasin. 6. Moliya vazirligi (T. Ishmetov) 2022-yilda: futbol, mini-futbol, voleybol, yengil atletika, shaxmat, shashka, stol tennisi, “Workout”, stritbol turlari boʻyicha oʻtkaziladigan ommaviy musobaqalarda qatnashgan yoshlarni ragʻbatlantirish, ularning sonini yanada oshirish hamda bu borada olib borilayotgan ishlar koʻlamini yanada kengaytirish va sport tizimini raqamlashtirish maqsadida Sportni rivojlantirish vazirligiga Davlat budjetidan 60 milliard soʻm ajratilishini; Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari hamda Sogʻliqni saqlash vazirligi bilan birgalikda tuman (shahar) tibbiyot birlashmalari laboratoriyalarini ehtiyojga qarab koagulometr uskunasi va zarur reaktivlar bilan taʼminlash hamda “Toʻgʻri ovqatlanish va sogʻlom turmush tarzi” xonalarini tashkil etish uchun har bir tuman (shahar) budjetlarida 350 million soʻmgacha mablagʻ koʻzda tutilishini; Sogʻliqni saqlash vazirligi bilan birgalikda tuman (shahar) tibbiyot birlashmalarida 4 turdagi kardiologiya uskunalari mavjudligi yuzasidan xatlov oʻtkazishni hamda zarur boʻlgan jihozlarning xaridi uchun Oʻzbekiston Respublikasi respublika budjetidan Sogʻliqni saqlash vazirligiga markazlashgan tartibda ajratiladigan mablagʻlar hisobidan 60 milliard soʻmgacha boʻlgan miqdorda mablagʻ ajratilishini taʼminlasin. 7. Sogʻliqni saqlash vazirligi (U. Sobirov), Markaz (X. Fozilov): a) 2023-yil 1-yanvarga qadar Markaz klinikasini koʻp tarmoqli klinika sifatida transformatsiya qilish va zarur boʻlgan zamonaviy tibbiy uskunalar bilan jihozlash choralarini koʻrsin. Bunda: 2023-yil 1-yanvarga qadar Markazda yurak-qon tomir kasalliklari ilmiy tadqiqotlar laboratoriyalari tashkil qilinsin; 2022-yil 1-fevralga qadar Moliya vazirligi (J. Abruyev), Investitsiyalar va tashqi savdo vazirligi (Sh. Vafayev) bilan birgalikda Markazning yurak qon-tomir kasalliklari ilmiy tadqiqotlar laboratoriyalarini zamonaviy tibbiy uskunalar bilan 1-ilovaga muvofiq taʼminlash uchun xalqaro moliya tashkilotlari hamda Davlat budjeti mablagʻlari hisobidan 5 million AQSH dollari ekvivalentidagi mablagʻlarni yoʻnaltirish choralari koʻrilsin; preventiv kardiologiya, nur yordamida diagnostika va boshqa yoʻnalishlarda yangi ilmiy tadqiqotlar uchun zamonaviy laboratoriyalar tashkil etilsin hamda Markazda 15 dan ziyod yuqori texnologik amaliyotlarning yoʻlga qoʻyilishi taʼminlansin; b) ikki oy muddatda yurak-qon tomir kasalliklarini davolashda qoʻllaniladigan dori vositalari roʻyxatini ularning samaradorligini hisobga olgan holda qayta koʻrib chiqsin va har yili yangilab borsin; v) 2022-yil 1-fevralga qadar Markazning ichki imkoniyatlaridan kelib chiqqan holda mavjud shtatlar doirasida hududiy filiallar bilan ishlash boʻyicha direktor oʻrinbosari lavozimini joriy etsin; g) 2022-yil yakuniga qadar, keyinchalik esa har yili Germaniya, Rossiya va boshqa davlatlarning nufuzli tibbiyot muassasalarida 30 nafardan kardiolog mutaxassislarning Sogʻliqni saqlash vazirligi huzuridagi Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish jamgʻarmasi hisobidan malakasini oshirish choralarini koʻrsin; d) 2023-yil yakuniga qadar Markazning barcha hududiy filiallarida telemeditsina va telemetriya markazlarini tashkil qilsin. 8. Quyidagilar: Kardiologiya xizmatini 2022 — 2024-yillarda yanada rivojlantirishga yoʻnaltirilgan chora-tadbirlar dasturi (keyingi oʻrinlarda — Dastur) 2-ilovaga muvofiq; Kardiologiya xizmatini 2022 — 2024-yillarda yanada rivojlantirishga yoʻnaltirilgan chora-tadbirlar dasturini amalga oshirish samaradorligini aniqlash koʻrsatkichlari 3-ilovaga muvofiq; Respublika ixtisoslashtirilgan kardiologiya ilmiy-amaliy tibbiyot markazi filiallari hamda tuman (shahar) tibbiyot birlashmalarining kardiologiya boʻlinmalarini 2022-yilda tibbiy uskunalar bilan jihozlashga doir chora-tadbirlar 4-ilovaga muvofiq tasdiqlansin. 9. Sogʻliqni saqlash vazirligi (B. Musayev): shoshilinch va kechiktirib boʻlmaydigan tibbiy yordam koʻrsatish zarur boʻlgan holatlarda oʻtkir koronar sindromi bilan ogʻrigan bemorlar uchun koronarografiya va birlamchi stentlash amaliyotlarini Markazning hududiy filiallari, Respublika shoshilinch tibbiy yordam ilmiy markazining hududiy filiallari, Tumanlararo qoʻshma shikastlanishlar va oʻtkir qon-tomir kasalliklari markazlari hamda boshqa angiograf uskunasi mavjud davolash-profilaktika muassasalarida Davlat budjeti hisobidan amalga oshirish; bir million va undan ortiq aholiga xizmat koʻrsatuvchi Tumanlararo qoʻshma shikastlanishlar va oʻtkir qon-tomir kasalliklari markazlarini angiograf uskunasi bilan taʼminlash; Farmatsevtika tarmogʻini rivojlantirish agentligi (S. Kariyev) bilan birgalikda ikki oy muddatda yuqori texnologik kardiojarrohlik amaliyotlari uchun ishlatiladigan bir martalik sarflov vositalari hamda tromb erituvchi dori vositalarini respublikamizda ishlab chiqarishni yoʻlga qoʻyish va ularni uzluksiz taʼminlash boʻyicha Vazirlar Mahkamasiga taklif kiritsin. 10. Sogʻliqni saqlash vazirligi (A. Inoyatov): a) ikki oy muddatda oilaviy shifokor punktlari va poliklinikalarda faoliyat yurituvchi hamshiralarning vazifalarini qayta koʻrib chiqib, shifokorgacha oʻtkaziladigan tibbiy koʻrik turlarini koʻpaytirish orqali ularning funksiyalarini kengaytirish; b) 2022-yil yakuniga qadar Tibbiyot xodimlarining kasbiy malakasini rivojlantirish markazi (X. Akilov), Markaz (X. Fozilov) bilan birgalikda: tibbiyot brigadalarining 14 ming nafar oilaviy shifokorlarini kasalliklar profilaktikasi, ularni barvaqt aniqlash, davolash va birlamchi yordam koʻrsatishga oʻqitish; xorijda tajriba orttirgan xususiy sektor vakillari bilan hamkorlikda birlamchi boʻgʻindagi 500 nafar mutaxassislarni kardiologiya va laboratoriya yoʻnalishlari boʻyicha qayta tayyorlash; Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda barcha oilaviy shifokor punktlari va poliklinikalarda shifokor oldi koʻrik xonalarini tashkil qilish hamda 15 ming nafar hamshirani maxsus kurslarda oʻqitish choralarini koʻrsin. Sogʻliqni saqlash vazirligi (B. Musayev) Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda birlamchi boʻgʻindagi mutaxassislarni kardiologiya va laboratoriya yoʻnalishlari boʻyicha qayta tayyorlash uchun xarajatlarning 50 foizi Sogʻliqni saqlash vazirligi huzuridagi Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish jamgʻarmasidan, qolgan 50 foizi mahalliy budjetdan qoplab berilishini taʼminlasin. 11. Axborot va ommaviy kommunikatsiyalar agentligi (A. Xodjayev), Oʻzbekiston milliy teleradiokompaniyasi (A. Xadjayev), Sogʻliqni saqlash vazirligi (B. Musayev) yurak-qon tomir kasalliklarining oldini olish boʻyicha sogʻlom turmush tarzini keng targʻib qilish va jamoatchilikka yetkazish choralarini koʻrsin. 12. Oʻzbekiston Respublikasi Prezidentining va Oʻzbekiston Respublikasi Hukumatining ayrim hujjatlariga 5-ilovaga muvofiq oʻzgartirish va qoʻshimchalar kiritilsin. 13. Mazkur qarorning ijrosini samarali tashkil qilishga masʼul va shaxsiy javobgar etib sogʻliqni saqlash vaziri B. Musayev, Qoraqalpogʻiston Respublikasi Vazirlar Kengashi Raisi, viloyatlar va Toshkent shahri hokimlari belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidenti maslahatchisining birinchi oʻrinbosari L.N. Toʻychiyev zimmasiga yuklansin. Amalga oshirilayotgan chora-tadbirlar natijadorligi yuzasidan 2022-yil yakuniga qadar Oʻzbekiston Respublikasi Prezidentiga axborot berilsin. T/r Transformatsiya yoʻnalishi Tibbiy asbob-uskuna nomi Ijro muddati Miqdori Qiymati (AQSH dollari) Choksiz kardiojarrohlikni rivojlantirish 1. Yurak ishemik kasalligi va ateroskleroz ilmiy-tadqiqot laboratoriyasi 1. Yurak-qon tomirlarini optikokogerent tomografiya qilish uskunasi 2022-2023-yillar 1 150 000 2. Koronar qon-tomirlar ichida qon oqimining fraksion rezervini (FFR,DFR) oʻlchash imkoniyatini beruvchi ultratovush tekshiruvi uskunasi 1 150 000 3. Miokardni intraoperatsion xaritalash va qon-tomirlar ultratovush floumetriyasini oʻtkazish uskunasi 1 200 000 2. Yurak aritmiyasi va elektrofiziologik tekshiruv laboratoriyasi 1. Ablyatsiya amaliyotini oʻtkazish uchun kerak boʻladigan krioablyatsiya moduli va ballonli krioablyatsiya qiladigan kateterlar, introdyuserlar, steril kabellar va birlashtiruvchi shlanglardan iborat toʻplam 2022-2023-yillar 1 100 000 2. Elektrofiziologik 3D Carto noflyuoroskopik navigatsiya va yurak aritmiyalarini davolash uskunasi 1 700 000 3. Yurak aritmiyalarini elektrofiziologik tekshiruvi va radiochastotali ablyatsiyasini oʻtkazish uchun mobil uskuna toʻplami 1 100 000 4. Universal angiograf 1 600 000 5. Universal ultratovush diagnostik uskunasi 1 90 000 3. Yurakning struktur patologiyasi va qon aylanish yetishmovchiligi ilmiy-tadqiqot laboratoriyasi 4D universal ultratovush diagnostik uskunasi 2022-2023-yillar 1 150 000 Kardiologiya yoʻnalishida eksperimental tibbiyotni rivojlantirish 4. Arterial gipertoniya va molekulyar-genetik, bioximik ilmiy-tadqiqot laboratoriyasi 1. Yuqori ishlab chiqaruvchi yangi avlod sekvenatori 2022-2023-yillar 1 230 000 2. Senger boʻyicha sekvenslash uchun genetik analizator 1 110 000 3. 136 xil gen mutatsiyalarini aniqlashga moʻljallangan kengaytirilgan kardiologik genetik panel 1 120 000 4. Sekvenslash uchun yangi avlod reagentlar va butlovchi materiallar toʻplami 1 110 000 5. Kaminvaziv kardiojarrohlik va operatsiyadan keyingi tiklanish ilmiy-tadqiqot laboratoriyasi 1. Universal angiograf 2022-2023-yillar 1 600 000 2. Operatsion chiroq 2 25 000 3. Koagulyator (yuqori chastotali) 2 80 000 4. Defibrillyator 2 15 000 5. Yurak-qon tomir va koronar jarrohlik uchun uskunalar toʻplami 2 240 000 6. Umumiy jarrohlik uskunalari toʻplami 2 90 000 7. Markaziy stansiya bilan birga kardiomonitorlar 6 70 000 8. Oʻpkani sunʼiy ventilyatsiya qilish uskunasi 5 130 000 9. Koʻp funksiyali elektr operatsion stol 1 35 000 10. Sunʼiy nafas va narkoz berish uskunasi 2 60 000 11. Shprits dozator 20 40 000 12. Ikki kamerali tashqi elektrokardiostimulyator 3 15 000 13. Plazma sterilizatori 1 90 000 14. Vibroakustik massaj uskunasi 1 30 000 15. 4D universal ultratovush diagnostik uskunasi 1 150 000 16. Funksional krovat 20 20 000 Oʻquv-simulyatsion markaz Oʻquv-simulyatsion markaz uchun asbob-uskunalar (intervension kardiologiya) 2022-2023-yillar 1 500 000 JAMI: 5 000 000 T/r Chora-tadbirlar nomi Amalga oshirish mexanizmi Bajarish muddati Mablagʻ / moliyalashtirish manbalari Masʼul ijrochilar I. Kardiologiya yoʻnalishida normativ-huquqiy baza hamda sohani tartibga soluvchi hujjatlarni takomillashtirish va sohani raqamlashtirish 1. Yurak-qon tomir kasalliklariga tashxis qoʻyish, davolash hamda bemorlarga yordam koʻrsatish standartlari va klinik protokollarini Jahon sogʻliqni saqlash tashkilotining tavsiyalari asosida qayta koʻrib chiqish. 1. Respublika ixtisoslashtirilgan kardiologiya ilmiy-amaliy tibbiyot markazi (keyingi oʻrinlarda — Markaz) boshchiligida yurak qon-tomir kasalliklariga tashxis qoʻyish, davolash hamda bemorlarga kardiologik yordam koʻrsatish standartlari va klinik protokollarini Jahon sogʻliqni saqlash tashkilotining tavsiyalari asosida qayta ishlab chiqish. 2. Birlamchi tibbiy yordam muassasalari uchun Jahon sogʻliqni saqlash tashkilotining yuqumli boʻlmagan kasalliklar boʻyicha moslashtirilgan klinik protokolini (PEN) ishlab chiqish. 3. Mazkur standartlar va klinik protokollarni tasdiqlash uchun Sogʻliqni saqlash vazirligiga kiritish. 4. Tasdiqlangan standartlar va protokollarni Markaz, uning hududiy filiallari va barcha tibbiyot muassasalarida faoliyat yurituvchi kardiolog mutaxassislarga yetkazish. 2022-yil 1-iyun - Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov), Jahon sogʻliqni saqlash tashkilotining Oʻzbekistondagi vakolatxonasi 2. Yurak-qon tomir kasalliklari boʻlgan bemorlarga tibbiy xizmat koʻrsatish tizimini raqamlashtirish. 1. Tibbiyotning birlamchi boʻgʻinida faoliyat yurituvchi oilaviy shifokorlar ishini soddalashtirish va samaradorligini oshirish maqsadida Jahon sogʻliqni saqlash tashkilotining PEN-protokoliga asoslangan yurak-qon tomir kasalliklari xavf-stratifikatsiyasini baholash uchun mobil ilova yaratish va amaliyotga tatbiq etish. 2023-yil 1-yanvar Sogʻliqni saqlash vazirligiga raqamlashtirish uchun Davlat budjetidan ajratilgan mablagʻlar, Respublika ixtisoslashtirilgan kardiologiya ilmiy-amaliy tibbiyot markazining budjetdan tashqari mablagʻlari Sogʻliqni saqlash vazirligi (Musayev), Axborot texnologiyalari va kommunikatsiyalarini rivojlantirish vazirligi (Shermatov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 2. Tuman (shahar) tibbiyot birlashmalari va Markazning hududiy filiallarida raqamlashtirish ishlarini yakunlash. 3. Yagona yurak-qon tomir kasalliklari reyestrini yaratish. 4. Yurak-qon tomir kasalliklari aniqlangan bemorlarni roʻyxatga kiritish, davolash va dispanser nazorati natijalarini baholash borasida barcha tibbiyot muassasalarini yagona elektron tizimga ulash. 2024-yil 1-yanvar Bunda, Markaz ushbu tizimning bosh boʻgʻini hisoblanib, yurak qon-tomir kasalliklari bilan murojaat qilgan bemorlarni tibbiyotning birlamchi boʻgʻinidan boshlab Markazgacha boʻlgan bosqichlarida kardiologik xizmatning uzluksizligini taʼminlaydi. Shuningdek, respublikaning barcha hududlarini qamrab oluvchi, statistik va boshqa hisobotlarni birlashtiruvchi kardiologik bemorlarning elektron maʼlumotlar bazasi yaratiladi. 5. Markazning barcha hududiy filiallarida telemeditsina va telemetriya markazlarini tashkil etish. II. Aholi orasida yurak-qon tomir kasalliklarini erta aniqlash va ularning oldini olish, diagnostika va davolash sifatini oshirish 3. Aholi orasida yurak-qon tomir kasalliklarini erta aniqlash va ularning oldini olish. 1. Yurak-qon tomir tizimi kasalliklarini erta aniqlash boʻyicha aholi orasida soʻrovnomalar oʻtkazish. 2022-yil 1-aprel - Sogʻliqni saqlash vazirligi (Sabirov), Mahalla va oilani qoʻllab-quvvatlash vazirligi (Mamatov), Respublika ixtisoslashtirilgan kardiologiya ilmiy-amaliy tibbiyot markazi (Fozilov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Oʻzbekiston Milliy teleradiokompaniyasi (Xadjayev) 2. Ommaviy axborot vositalari (televideniye, radio va gazetalar) orqali aholi orasida sogʻlom turmush tarziga oid, tamaki va alkogol mahsulotlari isteʼmoliga qarshi materiallar (videoroliklar, tarqatma materiallar va boshqalar) berib borish. 2022 — 2024-yillarda media-reja asosida (har yili 1-yanvargacha tasdiqlanadi) 4. Birlamchi tibbiyot muassasalari tomonidan aholining davriy profilaktik tibbiy koʻriklari oʻtkazilishini tashkil etish. Sogʻlom turmush tarzini keng tatbiq etish. 1. Birlamchi tibbiyot muassasalari tomonidan aholining davriy profilaktik tibbiy koʻriklarini oʻtkazish tartibini ishlab chiqish va amaliyotga joriy qilish. 2022-yil 1-aprel 70 mlrd soʻmgacha Mahalliy budjet mablagʻlari Sogʻliqni saqlash vazirligi (Inoyatov), Moliya vazirligi (Ishmetov), Aholining sogʻlom turmush tarzini qoʻllab-quvvatlash va jismoniy faolligini oshirish markazi (Odilova), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 2. Tibbiy koʻriklar natijasida xavf darajasidan kelib chiqib, aholiga maslahat berish, qoʻshimcha tekshiruvlardan oʻtkazish, nazorat qilish, sogʻlomlashtirish va reabilitatsiya qilishda individual yondashuvlar mexanizmini joriy qilish. 3. Oʻrta va yuqori xavf guruhiga kiruvchi bemorlarni tibbiyotning birlamchi boʻgʻinida sogʻlomlashtirish va reabilitatsiya qilish reja-jadvalini tasdiqlash va amalga oshirish. 2022 — 2024-yillar (har yili 1-yanvargacha) 4. Tuman (shahar) koʻp tarmoqli markaziy poliklinikalarida yuqumli boʻlmagan kasalliklar, shu jumladan yurak-qon tomir kasalliklari va ularning asoratlari profilaktikasi, oʻz kasalligini doimiy nazorat qilib borish koʻnikmasini shakllantirishga qaratilgan “Profilaktika maktablari”ni tashkil etish. 2023-yil 1-yanvar Bunda, “Toʻgʻri ovqatlanish va sogʻlom turmush tarzi” xonalarini tashkil etib, bemorlarni 35 turdagi koʻrsatma materiallar bilan taʼminlash. 5. Tromboembolik asoratlar (miya insulti, miokard infarkti) xavfi yuqori boʻlgan bemorlarda asoratlarning oldini olish maqsadida barcha tuman (shahar) tibbiyot birlashmalarini koagulometr bilan taʼminlash. 2023-yil 1-yanvar 6. “Sogʻlom turmush tarzi” platformasidan foydalanuvchilarni ragʻbatlantirish, ularning sonini yanada oshirish hamda bu borada olib borilayotgan ishlar koʻlamini yanada kengaytirish. 100 mlrd soʻm Davlat budjeti mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Turizm va sport vazirligi (Karimov), Mahalla va oilani qoʻllab-quvvatlash vazirligi (Mamatov) 7. Namunali mahallalar roʻyxatini shakllantirib borish. 2022 — 2024-yillar (har yili 1-yanvargacha) Mazkur maqsadlar uchun Davlat budjetidan ajratilgan mablagʻlar Namunali mahallalarda zamonaviy fitnes uchun sharoitga ega koʻchalarni barpo etish. 5. Aholining arterial qon bosimini oʻlchash, puls va tana vaznini aniqlash, yurish masofasini nazorat qilish boʻyicha bilim va koʻnikmalarini oshirish. 1. Aholini arterial qon bosimini oʻlchash, puls va tana vaznini aniqlash, yurish masofasini nazorat qilishga oʻrgatish. 2. Aholi orasida muntazam ravishda arterial qon bosimini oʻlchash, puls va tana vaznini aniqlash, yurish masofasini nazorat qilish boʻyicha targʻibot ishlarini olib borish. 2023-yil 1-iyun - Sogʻliqni saqlash vazirligi (Inoyatov), Mahalla va oilani qoʻllab-quvvatlash vazirligi (Mamatov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 6. Hududlarda kardiologiya yoʻnalishida yurak-qon tomir kasalliklarining oldini olish, diagnostika qilish va davolash sifatini oshirish. 1. Reja-jadvalga asosan Markazning yetakchi xodimlaridan iborat ishchi guruhlarni shakllantirish. 2022-yil 15-fevral - Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) Ishchi guruhlarning Markaz hududiy filiallari va chekka hududlarga tashriflarini amalga oshirish. 2. Tashriflar doirasida bemorlarni koʻrikdan oʻtkazish. 2022 — 2024-yillar (har yili 1-yanvargacha tasdiqlanadigan reja-jadval asosida) 3. Markazning hududiy filiallari moddiy-texnika bazasini oʻrganib, uni yaxshilash boʻyicha takliflar kiritish. 2022-yil 1-iyun 7. Markaz va uning hududiy filiallarida koʻrsatilayotgan yuqori texnologik, kaminvaziv kardiologik hamda kardiojarrohlik tibbiy xizmatlar koʻlamini oshirish va sifatini nazorat qilish. 1. Markaz va uning hududiy filiallarida bajariladigan kardiologik va kardiojarrohlik amaliyotlarining yangi turlari va davolash usullarini bosqichma-bosqich amaliyotga joriy etish. - Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari Jumladan: tuman (shahar) shifoxonalarini 4 turdagi kardiologiya uskunalari bilan jihozlash hisobiga koʻrsatiladigan xizmat turlari 15 taga yetkazilishini taʼminlash; 2023-yil 1-yanvar Markaz hududiy filiallarida kardiologiya yoʻnalishida yuqori texnologik jarrohlik amaliyotlari turini bosqichma-bosqich 15 turdan 35 turgacha oshirish. 2023-yil 1-yanvar 2. Kaminvaziv va yuqori texnologik amaliyotlar bajarishni uslubiy jihatdan taʼminlab borish. 8. Hududlarda yurak-qon tomir kasalliklarini davolash tizimini takomillashtirish, kardiologik tibbiy muassasalar moddiy-texnika bazasini yaxshilash. 1. Aholini yuqori texnologik kardiologik tibbiy xizmat bilan qamrab olish darajasini yaxshilash maqsadida Markazning Buxoro va Fargʻona viloyatlari hududiy filiallarini zamonaviy angiograf uskunasi bilan taʼminlash. 2022-yil 1-iyun 15 mlrd soʻmdan (jami 30 mlrd soʻm) Mahalliy budjet mablagʻlari Buxoro (Zaripov) va Fargʻona (Bozarov) viloyatlari hokimliklari, Sogʻliqni saqlash vazirligi (Musayev) 2. Markazning Buxoro va Fargʻona viloyatlari filiallari uchun yangi bino qurish. 2023-yil 1-yanvar Hisob-kitoblar asosida 3. Nurafshon shahrida barpo etilayotgan tibbiyot klasteri tarkibida Markazning Toshkent viloyati filialini tashkil qilish va uni yuqori texnologik jarrohlik amaliyotlarini bajarish imkonini beruvchi tibbiy asbob-uskunalar, shu jumladan zamonaviy angiograf uskunasi bilan jihozlash. 2023-yil 1-yanvar Mahalliy budjet mablagʻlari Toshkent viloyati hokimligi (Mirzayev), Sogʻliqni saqlash vazirligi (Musayev) 4. Markazning Samarqand viloyati filiali binosi qurilishi 2023-yilgi investitsiya dasturiga kiritilishini taʼminlash. 2023-yil 1-yanvar Hisob-kitoblar asosida Iqtisodiy taraqqiyot va kambagʻallikni qisqartirish vazirligi (Boboyev) 5. Markazning Buxoro, Fargʻona va Toshkent viloyatlari filiallarida koronarografiya va stentlash amaliyotlarini yoʻlga qoʻyish. Reja-jadval asosida Mahalliy budjet mablagʻlari Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 9. Yurak-qon tomir kasalliklarini davolashda ishlatiladigan vositalar ishlab chiqarishni mahalliylashtirish. Yurak-qon tomir kasalliklarini yuqori texnologik jarrohlik amaliyotlari bilan davolashda qoʻllaniladigan sarflov vositalari hamda tromb erituvchi dori vositalarini respublikamizda ishlab chiqarishni yoʻlga qoʻyish boʻyicha Vazirlar Mahkamasiga takliflar kiritish. 2022-yil 1-mart - Sogʻliqni saqlash vazirligi (Musayev), Farmatsevtika tarmogʻini rivojlantirish agentligi (Kariyev) 10. Ehtiyojmand aholini enalapril dori vositasi bilan bepul taʼminlash. 1. Ehtiyojmand aholiga enalapril dori vositasini toʻliq taʼminlash mexanizmini ishlab chiqish va tasdiqlash. 2022-yil 1-aprel - Sogʻliqni saqlash vazirligi (Musayev), Moliya vazirligi (Ishmetov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 2. 200 mingdan ziyod ehtiyojmand aholini enalapril dori vositasi bilan taʼminlash. 2022 — 2024-yillar (taqsimot asosida) 4 mlrd soʻmdan (jami 12 mlrd soʻm) Davlat budjeti mablagʻlari 11. Yurak-qon tomir kasalliklarini reabilitatsiya qilish tizimini takomillashtirish. 1. Milliy qadriyatlarimiz va geografik iqlim sharoitidan kelib chiqib, Milliy kardiologik reabilitatsiya tavsiyalarini ishlab chiqish. 2022-yil 1-aprel - Sogʻliqni saqlash vazirligi (Musayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 2. Markaz, tibbiyot oliy taʼlim muassasalari hamda Tibbiyot xodimlarining kasbiy malakasini rivojlantirish markazi oʻquv rejasiga yurak-qon tomir kasalliklari boʻyicha yuqori texnologik amaliyotlar oʻtkazilgan bemorlar reabilitatsiyasi boʻyicha oʻquv soatlarini kiritish. 2022/2023 oʻquv yilidan boshlab Oliy va oʻrta maxsus taʼlim vazirligi (Toshkulov) Respublika ixtisoslashtirilgan kardiologiya ilmiy-amaliy tibbiyot markazi (Fozilov), Tibbiyot xodimlarining kasbiy malakasini rivojlantirish markazi (Akilov) 3. Tuman (shahar) koʻp tarmoqli markaziy poliklinikalarida tashkil etilgan “Profilaktika maktab”larida kardiolog mutaxassislar tomonidan Kardioreabilitologiya mashgʻulotlarini oʻtkazishni yoʻlga qoʻyish. 2023-yildan boshlab reja asosida Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Respublika ixtisoslashtirilgan kardiologiya ilmiy-amaliy tibbiyot markazi (Fozilov) Kardioreabilitologiya mashgʻulotlarini oʻtkazish uchun zarur materiallarni tayyorlash va tuman (shahar) koʻp tarmoqli markaziy poliklinikalariga yetkazish. 2022-yil 1-sentabr Kardioreabilitologiya mashgʻulotlarini oʻtkazuvchi mutaxassislarning mashgʻulot oʻtkazish borasidagi bilimlarini oshirish. 2022-yil 1-noyabr 12. Yurak-qon tomir kasalliklarini tashxislash va davolashga oid zarur maʼlumotlarni aholiga yetkazish. 1. Markazning rasmiy veb-saytini takomillashtirish, unda zarur maʼlumotlar joylashtirilishi va yangilab borilishini taʼminlash. 2022-yil 1-mart Markazning budjetdan tashqari mablagʻlari Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 2. Yurak-qon tomir kasalliklari boʻyicha Davlat budjeti mablagʻlari hisobidan qoplanadigan tibbiy yordamning kafolatlangan hajmlari, ixtisoslashtirilgan bepul tibbiy yordam koʻrsatish shartlari va tartibi toʻgʻrisidagi maʼlumotlarni aholiga yetkazish. 3. Ommaviy axborot vositalarida yurak-qon tomir kasalliklari boʻyicha ixtisoslashtirilgan tibbiy yordam boʻyicha keng targʻibot ishlarini tashkil etish. Media-reja asosida - III. Kardiologiya xizmati kadrlarining kasbiy va ilmiy salohiyatini oshirish va sohada ilm-fanni rivojlantirish 13. Kardiologiya sohasida kadrlar salohiyatini oshirish va ilm-fanni rivojlantirish. 1. Bakalavriat, klinik ordinatura va magistratura oʻquv dasturlariga yurak-qon tomir kasalliklarida funksional diagnostika va yuqori texnologik davolash usullarini kiritish va oʻqitish jarayonini bosqichma-bosqich Markaz va uning filiallarida amalga oshirish. 2. Magistrlik ilmiy ishlarini Markaz va uning hududiy filiallarida olib borish, ilmiy laboratoriyalar rahbarlarining magistrlik ishlariga rahbarlik qilish boʻyicha ishtirokini oshirish. 2022/2023 oʻquv yilidan boshlab - Sogʻliqni saqlash vazirligi (Musayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 14. Kardiologiya yoʻnalishida ilmiy tadqiqotlar koʻlamini oshirish, ularning natijalarini amaliyotga keng joriy etish. 1. Yurak qon-tomir kasalliklarini erta aniqlash, tashxislash va zamonaviy davolash borasidagi dolzarb muammolarni tadqiq qilish boʻyicha fundamental, amaliy va innovatsion tadqiqotlar, dasturlar va loyihalarni amalga oshirish. 2. Ilmiy tadqiqotlar natijalarini amaliyotga keng joriy etish. 3. 2022 — 2024-yillarga moʻljallangan ilmiy-tadqiqot ishlari dasturini tasdiqlash. 4. “Eksperimental tibbiyot”ni rivojlantirish. 2022 — 2024-yillar Davlat budjetidan ilmiy faoliyatga oid davlat dasturlarini amalga oshirish uchun ajratiladigan mablagʻlar, Ilm-fanni moliyalashtirish va innovatsiyalarni qoʻllab-quvvatlash jamgʻarmasi mablagʻlari Sogʻliqni saqlash vazirligi (Musayev), Innovatsion rivojlanish vazirligi (Abduraxmonov), Fanlar akademiyasi (Yuldashev), Oliy va oʻrta maxsus taʼlim vazirligi (Toshkulov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 15. Markazda oʻquv-simulyatsion markazni tashkil etish. Simulyatsion oʻquv kurslarini tashkil etish va unda Markaz hududiy filiallari va boshqa tibbiyot muassasalarining mutaxassislarini oʻqitish ishlarini yoʻlga qoʻyish. 1. Yuqori malakali kardiolog, kaminvaziv va intervension kardiojarrohlarni tayyorlash boʻyicha oʻquv-simulyatsion markaz tashkil qilish, uni zarur asbob-uskunalar bilan jihozlash va kadrlar bilan taʼminlash. 2. Oʻquv dasturlarini ishlab chiqish va tasdiqlash. 3. Simulyatsion markazda Markazning hududiy filiallari va boshqa tibbiyot muassasalarining mutaxassislarini oʻqitish ishlarini yoʻlga qoʻyish. 2023-yil 1-yanvar Xalqaro moliya institutlari mablagʻlari Sogʻliqni saqlash vazirligi (Musayev), Investitsiyalar va tashqi savdo vazirligi (Vafayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 16. Markaz xodimlarining ilmiy salohiyatini oshirish, tibbiyot sohasidagi ilgʻor xorijiy amaliyotga mos ravishda ularning bilim va koʻnikmalarini rivojlantirish. 1. Markaz xodimlarini nufuzli xorijiy tibbiyot muassasalari va markazlari (Germaniyaning Sharite tibbiyot universiteti, Rossiyaning A.N. Bakulev nomidagi Milliy markazining yurak-qon tomir jarrohlik instituti va boshqalar)ga malaka oshirish va stajirovka oʻtash uchun yuborish, shuningdek, yetakchi xorijiy mutaxassislarni Markazga jalb etish choralarini koʻrish. 2. Kardiologiya hamda shu sohadagi laboratoriya yoʻnalishlari boʻyicha yosh mutaxassislarning xorijdagi yetakchi ilmiy va tibbiyot markazlarida malaka oshirish, stajirovka oʻtash reja-jadvalini tuzish va unga muvofiq malaka oshirish va stajirovka oʻtashini taʼminlash. 2022 — 2024-yillar reja-jadval asosida Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish jamgʻarmasi mablagʻlari, Davlat budjetidan ushbu maqsadlar uchun ajratilgan mablagʻlar Sogʻliqni saqlash vazirligi (Musayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 17. Kardiologiya yoʻnalishida faoliyat yuritayotgan hududlardagi tibbiyot xodimlarining salohiyatini oshirish, ularning bilim va koʻnikmalarini rivojlantirish. 1. Tibbiyot brigadalarining 14 ming nafar oilaviy shifokorlarini kasalliklar profilaktikasi, kasalliklarni barvaqt aniqlash, davolash va birlamchi yordam koʻrsatishga oʻqitish. 2023-yil 1-yanvar reja-jadval asosida Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish jamgʻarmasi, mahalliy budjet mablagʻlari Sogʻliqni saqlash vazirligi (Inoyatov), Tibbiyot xodimlarining kasbiy malakasini rivojlantirish markazi (Akilov), Tibbiyot oliy taʼlim muassasalari, Respublika ixtisoslashtirilgan kardiologiya ilmiy-amaliy tibbiyot markazi (Fozilov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 2. Birlamchi boʻgʻindagi 500 nafar mutaxassislarni kardiologiya va laboratoriya yoʻnalishlari boʻyicha qayta tayyorlash. 2023-yil 1-yanvar reja-jadval asosida 3. Birlamchi boʻgʻindagi 15 ming nafar patronaj hamshiralarini maxsus kurslarda oʻqitish. 2023-yil 1-yanvar reja-jadval asosida 4. Hududlarda kardiolog, intervension kardiolog mutaxassislarni qisqa muddatli kurslarda qayta tayyorlash. Ushbu xodimlarni ishdan ajralmagan holda ularning ish joyida kasbiy malakasini oshirish tizimini joriy qilish (207 nafar kardiologlarni funksional tashxislash usullariga oʻqitish). 2023-yil 1-yanvar reja-jadval asosida 5. Kardiologiya yoʻnalishida dolzarb masalalar boʻyicha mahorat darslarini oʻtkazish. 2022 — 2024-yillar reja-jadval asosida 18. Markaz va uning hududiy filiallari, tuman (shahar) tibbiyot birlashmalari tarkibidagi kardiologiya boʻlinmalari oʻrtasida yurak-qon tomir kasalliklarini erta aniqlash, tashxislash va davolash borasida telemeditsina yoʻli bilan doimiy aloqalarni yoʻlga qoʻyish. 1. Markaz hududiy filiallari va tuman (shahar) tibbiyot birlashmalari tarkibidagi kardiologiya boʻlinmalarini telemeditsina orqali muloqot uchun zarur uskunalar bilan taʼminlash va yuqori tezlikdagi internet tarmogʻiga ulash choralarini koʻrish. 2. Markaz, uning hududiy filiallari va tuman (shahar) tibbiyot birlashmalari tarkibidagi kardiologiya boʻlinmalari oʻrtasida reja asosida telemeditsina yoʻli bilan bemorlar holatining muntazam muhokamasini tashkil etish. 2022-2023-yillar Qoraqalpogʻiston Respublikasi budjeti, viloyatlar va Toshkent shahri mahalliy budjetlari mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 19. Xalqaro aloqalarni rivojlantirish. Yuqori texnologik tashxislash uskunalar (3D carto elektrofiziologik uskunasi, 4D exokardiografiya, noinvaziv KT angiografiya) bilan ishlash va kaminvaziv jarrohlik va gibrid jarrohlik usullarini rivojlantirish maqsadida hamkorlik oʻrnatilgan markazlardan mutaxassislarni taklif qilish va mahorat darslari, vebinar, telemeditsina amaliyotini yoʻlga qoʻyish. 2022 — 2024-yillar - Sogʻliqni saqlash vazirligi (Sabirov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) IV. Respublika ixtisoslashtirilgan kardiologiya ilmiy-amaliy tibbiyot markazi hamda tuman (shahar) tibbiyot birlashmalari tarkibidagi kardiologiya boʻlinmalari faoliyatini transformatsiya qilish 20. Markaz hududiy filiallari, tuman (shahar) tibbiyot birlashmalari tarkibidagi kardiologiya boʻlinmalarini jihozlash standartlarini ishlab chiqish va tasdiqlash. 1. Markaz hududiy filiallari, tuman (shahar) tibbiyot birlashmalari tarkibidagi kardiologiya boʻlinmalarining jihozlanganlik darajasini oʻrganib chiqish. 2. Bemorlar soni, muassasa sharoitlaridan kelib chiqib, mazkur boʻlinmalarni jihozlash standartlarini ishlab chiqish va tasdiqlash. 2022-yil 1-aprel - Sogʻliqni saqlash vazirligi (Musayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 21. Tuman (shahar) tibbiyot birlashmalarining yurak-qon tomir kasalliklarini erta aniqlash va tashxislash borasida moddiy-texnika bazasini kuchaytirish. 1. Tuman (shahar) tibbiyot birlashmalari terapiya boʻlimlarining kardiologiya oʻrinlari, shuningdek, mavjud boshqa shifo oʻrinlari negizida kardiologiya boʻlinmalarini tashkil etish va ularni kadrlar bilan taʼminlash. 2. Asoslangan hisob-kitoblar hamda ehtiyojga koʻra kardiologiya boʻlinmalarini zarur tibbiy asbob-uskunalar, shu jumladan 4 turdagi zamonaviy kardiologiya uskunalari (EKG, ExoKG, xolter-monitor va defibrillyator) bilan jihozlash. 2022-2023-yillar 60 mlrd soʻmgacha Davlat budjeti mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari, Sogʻliqni saqlash vazirligi (Musayev) 22. Markazda tibbiy xizmatlar koʻrsatish, diagnostika va kardiologik amaliyotlarning sifatini oshirish maqsadida Markazni modernizatsiya qilish, uning moddiy-texnika bazasini kuchaytirish. 1. Markazning moddiy-texnika bazasini xatlovdan oʻtkazish. 2022-yil 1-mart 5 mln AQSH dollari Xalqaro moliya tashkilotlari hamda Davlat budjeti mablagʻlari Sogʻliqni saqlash vazirligi (Sabirov), Moliya vazirligi (Abruyev), Investitsiyalar va tashqi savdo vazirligi (Vafayev) 2. Markazni zarur tibbiy uskunalar bilan jihozlash. 3. Markazni zamonaviy yuqori texnologik tashxislash uskunalari (3D carto elektrofiziologik uskunasi, 4D exokardiografiya, noinvaziv KT angiografiya, optikogerent tomograf, rotablator) bilan jihozlash. 2022-2023-yillar 4. Markazda ilmiy tadqiqotlar oʻtkazish, yangi ishlab chiqarilgan dori vositalari va tibbiy texnologiyalarni klinik sinovlardan oʻtkazish maqsadida eksperimental-fundamental kardiologiya binosini barpo etish va uni zarur tibbiy jihozlar bilan taʼminlash. Sogʻliqni saqlash vazirligi (Musayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 5. Markaz faoliyatini takomillashtirish boʻyicha davlat-xususiy sheriklik shartlari asosida mablagʻ jalb qilish choralarini koʻrish. Davlat-xususiy sheriklik shartlari asosida ajratilgan mablagʻlar 6. Markazning foydalanilmayotgan binolarini qayta qurish va zamonaviy tibbiy uskunalar bilan jihozlash uchun mahalliy va/yoki xorijiy investorlarni jalb qilish toʻgʻrisida Vazirlar Mahkamasiga asoslangan takliflar kiritish. 2022-yil 1-mart 23. Nufuzli xorijiy ilmiy, tibbiyot tashkilotlari bilan hamkorlik aloqalarini kengaytirish. 1. Nufuzli xorijiy ilmiy, tibbiyot tashkilotlari bilan hamkorlik memorandumlarini tuzish. 2. Doimiy asosda oʻzaro tajriba almashishni yoʻlga qoʻyish. 2022 — 2024-yillar Iqtidorli va malakali tibbiyot mutaxassislarini qoʻllab-quvvatlash hamda tibbiyot muassasalariga jalb qilish jamgʻarmasi mablagʻlari Sogʻliqni saqlash vazirligi (Musayev), Tashqi ishlar vazirligi (Kamilov), Respublika ixtisoslashtirilgan kardiologiya ilmiy-amaliy tibbiyot markazi (Fozilov) 24. Aholi orasida yurak-qon tomir kasalliklarini erta aniqlash, bemorlarni davolash va ularning profilaktikasini kuchaytirish uchun xorijiy grantlar, texnik va boshqa tashqi begʻaraz koʻmak mablagʻlarini jalb etish. 1. Aholi orasida yurak-qon tomir kasalliklarini erta aniqlash, bemorlarni davolash va ularning profilaktikasini kuchaytirish boʻyicha grant loyihalarini ishlab chiqish. 2. Grant loyihalarini Investitsiyalar va tashqi savdo vazirligiga taqdim etish. 3. Xorijiy grantlar, texnik va boshqa tashqi begʻaraz koʻmak mablagʻlarini jalb etish choralarini koʻrish. 2022 — 2024-yillar - Sogʻliqni saqlash vazirligi (Musayev), Investitsiyalar va tashqi savdo vazirligi (Vafayev), Respublika ixtisoslashtirilgan kardiologiya ilmiy-amaliy tibbiyot markazi (Fozilov) Kardiologiya xizmatini 2022 — 2024-yillarda yanada rivojlantirishga yoʻnaltirilgan chora-tadbirlar dasturini amalga oshirish uchun jami xarajatlar — 272 mlrd soʻm va 5 mln AQSH dollari. Shundan: mlrd soʻm mln AQSH dollari Davlat budjeti mablagʻlari 272 shu jumladan: mahalliy budjet mablagʻlari 30 Xalqaro moliya tashkilotlari hamda Davlat budjeti mablagʻlari - 5 T/r Yuqori texnologik amaliyotlar 2020-yil 2024-yil 1. Har 100 ming nafar aholiga toʻgʻri keladigan oʻtkir infarktdan oʻlimlar koʻrsatkichi 22,9 18,0 2. Har 100 ming nafar aholiga toʻgʻri keladigan oʻtkir bosh miya qon aylanishida oʻlimlar koʻrsatkichi 28,4 23,0 3. Infarkt miokarddan gospital oʻlim, foiz 13,20 9,0 4. Davolash maqsadida toj tomirlarni stentlash amaliyotlari sonining oʻtkir koronar sindromi boʻlgan bemorlarning umumiy soniga nisbati, foiz 8,00 40,0 5. Yurak-qon tomir kasalliklaridan nogironlik koʻrsatkichlari 247,1 225,0 6. Yurak-qon tomir tizimi kasalliklaridan erta oʻlim koʻrsatkichlari 308,2 287,7 7. Diagnostik koronaroangiografiya va yurak kateterizatsiyalarining umumiy bir yillik soni 15 269 30 000 8. Teri orqali koronar aralashuvlarning umumiy bir yillik soni 6 819 15 000 9. Birlamchi teri orqali koronar aralashuvlarning umumiy bir yillik soni 349 3 000 10. Aortakoronar shuntlash amaliyotining umumiy bir yillik soni 1 599 5 000 11. Elektrokardiostimulyator implantatsiyasining umumiy bir yillik soni 597 2 000 12. Yurak aritmiyalari ablyatsiyasining umumiy bir yillik soni 661 3 500 13. Mitral qopqoq jarrohlik amaliyotlari (almashtirish va plastika)ning umumiy bir yillik soni 557 1 500 14. Mitral qopqoq intervension amaliyotlarining umumiy bir yillik soni 53 100 15. Uch tabaqali qopqoq jarrohlik amaliyotlari (almashtirish va plastika)ning umumiy bir yillik soni 163 250 16. Aortal qopqoq jarrohlik amaliyotlari (almashtirish va plastika)ning umumiy bir yillik soni 308 600 17. Aortal qopqoq intervension amaliyotlarining umumiy bir yillik soni 15 100 T/r Hududlar nomi Tibbiyot uskunalari EKG ExoKG Xolter-monitor Defibrillyator 1. Qoraqalpogʻiston Respublikasi 17 17 17 17 2. Andijon viloyati 17 17 17 17 3. Buxoro viloyati 13 13 13 13 4. Jizzax viloyati 13 13 13 13 5. Qashqadaryo viloyati 15 15 15 15 6. Navoiy viloyati 11 11 11 11 7. Namangan viloyati 14 14 14 14 8. Samarqand viloyati 16 16 16 16 9. Surxondaryo viloyati 14 14 14 14 10. Sirdaryo viloyati 11 11 11 11 11. Toshkent viloyati 22 22 22 22 12. Fargʻona viloyati 19 19 19 19 13. Xorazm viloyati 13 13 13 13 14. Toshkent shahri 12 12 12 12 JAMI 207 207 207 207 1. Oʻzbekiston Respublikasi Prezidentining 2017-yil 29-martdagi PQ-2857 son qarori bilan tasdiqlangan 2017 — 2021-yillarda Oʻzbekiston Respublikasida birlamchi tibbiy-sanitariya yordami muassasalari faoliyatini tashkillashtirishni yanada takomillashtirish kompleks chora tadbirlarining 13-pozitsiyasi “Ijro muddati” ustunidagi “2017-yil 2017 — 2021 yy.” soʻzlari “2022-2023 yy.” soʻzlari bilan almashtirilsin. 2. Oʻzbekiston Respublikasi Prezidentining 2018-yil 30-avgustdagi PQ-3925-son qarori bilan tasdiqlangan Aholiga ixtisoslashtirilgan nevrologik yordam koʻrsatish samaradorligini oshirish chora-tadbirlari dasturining 7, 16 — 19, 22 va 23-pozitsiyalari “Bajarish muddatlari” ustunidagi “2019 — 2021 yy.” soʻzlari “2022-2023 yy.” soʻzlari bilan almashtirilsin. 3. Oʻzbekiston Respublikasi Prezidentining 2019-yil 19-apreldagi PQ-4295-son qarori bilan tasdiqlangan 2019 — 2021-yillarda respublika aholisiga endokrinologiya yordami koʻrsatishni takomillashtirish Milliy dasturining 27-pozitsiyasi “Amalga oshirish muddati” ustunidagi “2020-2021-yillar” soʻzlari “2022-2023-yillar” soʻzlari bilan almashtirilsin. 4. Oʻzbekiston Respublikasi Prezidentining 2020-yil 12-noyabrdagi “Sogʻliqni saqlash tizimini tashkil etishning yangi modeli va davlat tibbiy sugʻurtasi mexanizmlarini Sirdaryo viloyatida joriy etish chora-tadbirlari toʻgʻrisida”gi PQ-4890-son qarori 3-ilovasida: a) 13-bandning uchinchi xatboshisi quyidagi tahrirda bayon etilsin: “Jamgʻarmaning gʻazna hisobvaraqlarida vaqtincha boʻsh turgan mablagʻlarni tijorat banklarining depozitlariga joylashtirishdan tushadigan daromadlar. Ushbu daromadlarning 50 foiz qismi Jamgʻarma ijro etuvchi apparati va hududiy boʻlinmalari faoliyatini moliyaviy va moddiy-texnik jihatdan taʼminlashga yoʻnaltiriladi”; b) 14-bandning beshinchi xatboshisi quyidagi tahrirda bayon etilsin: “Jamgʻarma ijro etuvchi apparati va hududiy boʻlinmalari faoliyatini tashkil etish, shu jumladan moliyaviy va moddiy-texnik jihatdan taʼminlash”; v) 29-band quyidagi tahrirdagi ikkinchi xatboshi bilan toʻldirilsin: “Boʻsh ish oʻrinlari hisobiga iqtisod qilingan ish haqi fondi mablagʻlari Jamgʻarma xodimlarini moddiy ragʻbatlantirish (ustama, qoʻshimcha haq, oylik mukofotlar va boshqalar)ga yoʻnaltiriladi”. 5. Vazirlar Mahkamasining 2020-yil 24-sentabrdagi “Oʻzbekiston Respublikasida koronavirus infeksiyasi tarqalishining oldini olish tadbirlariga ajratilayotgan mablagʻlarning samaradorligini taʼminlashga oid qoʻshimcha chora-tadbirlar toʻgʻrisida”gi 583-son qarorida: a) 3-band quyidagi mazmundagi uchinchi xatboshi bilan toʻldirilsin: “Koronavirus infeksiyasi tarqalishiga qarshi kurashish tadbirlariga jalb qilingan tibbiyot, sanitariya-epidemiologik osoyishtalik va jamoat salomatligi xizmati xodimlari va boshqa xodimlarga 6 foizlik kunlik qoʻshimcha toʻlov oʻrniga har oylik moddiy ragʻbatlantirish toʻlovlari amalga oshiriladigan lavozimlar roʻyxati 2a-ilovaga muvofiq tasdiqlansin”; b) 2-ilova oʻz kuchini yoʻqotgan deb hisoblansin; v) 2a-ilovaning nomi quyidagi tahrirda bayon etilsin: “Koronavirus infeksiyasi tarqalishiga qarshi kurashish tadbirlariga jalb qilingan tibbiyot, sanitariya-epidemiologik osoyishtalik va jamoat salomatligi xizmati xodimlari va boshqa xodimlarga 6 foizlik kunlik qoʻshimcha toʻlovi oʻrniga har oylik moddiy ragʻbatlantirish toʻlovlari amalga oshiriladigan lavozimlar roʻyxati”.